text: Teknikkoks på valgsted overstået
  21 november 2017 kl. 12.36
  Kolding Kommune har fået styr på teknikken på alle valgsteder. Nu kan valgkort kan igen skannes.
  
  Køen til seks valgsteder i Kolding var særligt lang her til morgen. Problemer med teknikken satte det elektroniske valgsystem ud af drift. 
  Nu melder Kolding Kommune, at teknikken igen fungerer. Det betyder, at stregkoderne på valgkortet igen kan skannes. De seks berørte valgsteder var Parkhallen, Lyshøjhallen, Lunderskovhallen, KFUM-hallerne, Bjert-Hallen og Cuben.
  